Merknad: En oppgave kunne knyttes til et aktuelt tema i forholdet mellom Norge og EU, nemlig fiskeripolitikken. Denne del av politikken har vært blant de vanskeligste saker i forhandlingene mellom Norge og EF både i 1972 og i 1994. Vil situasjonen kunne bli en annen i en tenkt forhandling i fremtiden? Dette vil bl a kunne avhenge av hvordan EUs felles fiskeripolitikk utformes – den er for tiden (2002) under revisjon. Etter at en ny fiskeripolitikk er vedtatt (i løpet av 2002 eller første halvdel av 2003), vil det enedelige resultat måtte undersøkes og analyseres. Fiskeripolitikken bygger på rettsregler (forordninger) og alminnelige rettsprinsipper (f eks om ”relativ stabilitet” og ”historiske rettigheter”).

En oppgave kunne være generell, men også ta opp mer spesifikke emner så som spørsmålet om en rådgivende, regional fiskeriforvaltning (for Barentshavet) eller spørsmålet om forvaltningskontroll med fiskeriene.

